কৃষক হাবিবুর জানান, আমরা আষাঢ় মাসে একটা আবাদ করুম, ফাল্গুন মাসে আরেকটা আবাদ করুম। আষাঢ় মাসের খাটনিতে ফাল্গুন মাসেরটা হইয়া যায়। আখ চাষ করলে আখ খেতে আমরা কয়েকটা ফসল চাষ করতে পারি। কার্তিক মাসে আখ লাগাইলাম। তার মধ্যে আলু, সরিষা, মূলা, কফি, মরিচ সবটাই আবাদ করতে পারি। আখ চাষ করলাম, সাথে কোন খাটনি ছাড়া অনেকগুলা ফসল পাইলাম। আমরা যারা পুরাতন নয়াকৃষির তারা এহন জৈব সার বানাই না। আমরা এখন অদলবদল ফসল করি। অদলবদল ফসল করলে মাটি দূষিত হয় না।  কেন হয় না, যদি পাট বুনি। বৈশাখ মাস থেকে যে পাটের পাতাগুলা জমিতে পরবে, সেগুলা সার তৈরি করবে। কি ভাই হইবে না? পাশের জনকে লক্ষ্য করে বললেন হাবিবুর। এই কারণে আমরা শিখে নিছি কোনটায় নাইট্রোজেন আছে। কোনটায় কি করলে কি হবে সব। আমরা শিখার মধ্যে আছি।